Näiteks - Eestis tööl olles tahtis meile tööle tulla poiss Walesist. Saatis neti teel päringu, sooritas edukalt telefoniintervjuu, reisis Tallinna intervjuule ja võeti tööandja poolt tööle. Tööandja oli antud juhul sponsoriks (see ongi ametlik termin kõigi paberite peal) ja täitis ära oma blanketid, mis läksid esitamiseks Kodakondsus-ja Migratsiooniametile - registreerimaks, et firma võtab  välismaalasega seotud riskid enda kanda. Täpselt sama süsteem toimib ka Ameerika puhul, aga kuna tegemist on Euroopa Liidu välise riigiga, peab see paberimajandus veel rohkem paigas olema. Lisaks on tegemist ju ka nö. liitudevahelise rändega ja siis peab olema põhjendatud, et sellist inimest tõesti Ameerikast ei leia. Euroopa Liidu piires seda nõuet ei ole.